ट्रक में घुसी कार, सलूंबर चेयरमैन सहित चार घायल
उदयपुर/सलूंबर | सुखेरक्षेत्र के चीरवा टनल में गुरुवार तड़के ट्रक के अचानक ब्रेक लगाने से पीछे रही सलूंबर चेयरमैन की गाड़ी जा भिड़ी। हादसे में सलूंबर नगर पालिका चेयरमैन कमला प|ी अभय कुमार गांधी, इनके देवर बीजेपी नगर मंडल के पूर्व अध्यक्ष कैलाश पुत्र बदामीलाल गांधी, बीजेपी युवामोर्चा पदाधिकारी नरेंद्र पुत्र नारायण सुथार, कार्यकर्ता दुष्यंत पुत्र नरेंद्र कुमार भट्ट और पंचायत समिति उपप्रधान निर्मला प|ी भूपेंद्र कुमार चौबीसा घायल हो गए। कैलाश गांधी की हालत गंभीर बनी हुई है। एसएचओ मांगीलाल ने बताया चेयरमैन कमला गांधी अन्य कार्यकर्ताओं के साथ सलूंबर को अलग जिला बनाने की मांग को लेकर जयपुर गई थीं। सलूंबर लौटते समय गुरुवार सुबह 5 बजे वे चीरवा टनल से गुजर रही थी कि ट्रक के ब्रेक लगाने से पीछे रही टवेरा ट्रक में जा घुसी। टक्कर इतनी जोरदार थी कि टवेरा का अगला हिस्सा पूरी तरह क्षतिग्रस्त हो गया। हादसे में चेयरमैन कमला गांधी सहित गाड़ी में बैठे सभी लोग घायल हो गए। सूचना पर पुलिस मौके पर पहुंची और सभी घायलों को अस्पताल पहुंचाया।
bho_Deva hin_Deva